A. de Fussigny

A. de Fussigny er et konjakkhus. Huset ligger Jarnac i Cognac. De har ikke vinmarker, så de er en negociant.Anne Fjeldberg (red), Schibstedts store bok om konjakk, Chr. Schibsteds Forlag A/S 1997, side 70. ISBN 82-516-1695-6

Historie
A. de Fussigny er ganske nytt hus. Alain-Louis Royer var arving i et annet konjakkhus, Louis Royer, et familieeid hus med røtter tilbake til 1700-tallet, selv om det fikk sitt navn i 1853. Royer produserte i 4 generasjoner konjakk av enkel kvalitet, særlig rettet mot grossistmarkedet. Alain Royer hadde et annet syn på hvordan han ville drive huset, og begynte på slutten av 1970-tallet å produsere konjakk med høyere alder og kvalitet, selv om resten av familien ønsket å fortsette som storprodusent av enkel konjakk. 

Som følge av dette var det en større familiekrangel. I 1986-87 valgte Alain Royer derfor å bryte ut av familiebedriften, sammen sin kone Anne-Marie, og etablere sitt eget konjakkhus. Anne-Marie het tidligere Fussigny; hun er etterkommer etter den franske vinbonden, agronomen og globetrotteren Antoine de Fussigny. For å markere bruddet med Royer valgte de derfor å bruke hennes jentenavn som navn på det nye konjakkhuset. Hun ble født Anne-Marie Pantin de Fussigny.Urban Laurin, Konjakk armanjakk & Brandy, A/S Landbruksforlaget 1999, side 109. ISBN 82-529-2408-5Urban Laurin, Konjakk armanjakk & Brandy, A/S Landbruksforlaget 1999, side 88. ISBN 82-529-2408-5

Alain og Anne-Marie startet så jobben med å kjøpe inn konjakk fra vinbønder, de hadde mange kontakter rundt i Charente etter mange år i bransjen. De tilstrebet å bygge opp en samling med konjakk av høy kvalitet, særlig fra den delen av produksjonen som vinbøndene beholder selv, etter at de største volumene er solgt til større aktører; de store konjakkmerkene og negociantene. Fussigny er i dag ansett å levere konjakk av høy kvalitet, ofte med høy alder (lang lagringstid), og i motsetning til mange andre konjakkhus har de tradisjonelt ikke tilstrebet å lage konjakker med lik kvalitet fra år til år.  

I 2005 kjøpte konjakkhuset L&L aksjemajoriteten i Fussigny, og i 2008 overtok Jean-Dominique Andreu og Patrick Giudicelli virksomheten.Cognac-ton.nl - De Fussigny, merchant in Cognac, besøkt 25. januar 2019.Eat-drink.etc.com - A. de Fussigny - High Quality Traditional Cognacs , besøkt 25. januar 2019. 

Produkter
Produkter pr 2019:A de Fussigny - Collection , besøkt 25. januar 2019.

Creation range:
 Extra
 XO Fine Champagne
 Superior Fine Champagne
 Sélection
 XO Tube Cigare

Collection range:
 Grande Champagne
 Petite Champagne
 Borderies
 Fins Bois
 Pure Organic
 Coffret VSOP Collection

Millésime range:
 Millésime 1970
 Millésime 1988

L'Héritage:
 L'Héritage de A. de Fussigny

 Referanser 

 Eksterne lenker 
 Offisiell hjemmeside

Fussigny
Kategori:Franske drikkevareprodusenter